הר סיני
צביית חן בהר סיני תעירני בהגיוני ; וקול דודי מאור עיני בבואו שמעו אוזני ; איומה לבשה זהר יקר מערפילי טהר ; ואור חמה ואור סהר מאור הוסיף במשכני ; בעין שיכלי אני רואה וליבי חן צבי שואה ; ומשתוקק ומשתאה בתוך ציון וארמוני ; ושם עולת יחידתי ביום שניתנה דתי ; ובה חשקי ואהבתי בכל ליבי ורעיוני ; יחידה יחדי קונך בסוד דעתך ובלשונך ; ותשובי למשכנך בזיוך צוהלים פני ; הדר מלכה בעוד ליל כאסתר בת אביחיל ; ובה חכמת אביגיל תשו דורון לאביוני ; ומלך רב לעומתה מזומן אל סעודתה ; עניי עם בתוך ביתה וראשי עם ואיתני ; דבר חכמה מדברת שרידנו מעוררת ; ערב יום ואשמורת ובוקר תקבצנה סיגני ; הלום תציץ עלי גולים באהבתה מאוד חולים ; מבשרת שהם עולים ומזכרת לחזיוני ; שחי נפשי ונגני ושבחי לצורי קוני ; ונקביל את חמוד עיני בקול זגי ורימוני ; בקול שיר יעלו דגלי ואתרונן בהכלי ; ויקים י-ה לבר נפלאי ואתבונן במצפוני ; זכות אבות ואיש נאמן תלווני בתוך תימן ; ואשמע שיר בני הימן וקול חליל ופעמוני ; יהא שלום כמו נהר בכל בקעה וראשי הר ; לעם קודש שהוא מוזהר בחרם א-ל בהר סיני ; יהללוי-ה; 